༈ ཨོཾ་སྭ་སྟི། མཁའ་ཁྱབ་ཕྱོགས་
174

དགེ་པཎ་ཚེ་དབང་མཆོག་གྲུབ་བཀའ་འབུམ།
བཅུའི་ཞིང་གི་རྒྱལ་རྣམས་ཀྱི། །སྐུ་དང་ཡེ་ཤེས་ཡོན་ཏན་མ་ལུས་པ། །གཅིག་
བསྡུས་ཨོ་རྒྱན་ཆོས་ཀྱི་རྒྱལ་པོ་ཉིད། །བདག་གི་བདེན་ཚིག་འགྲུབ་པའི་དཔང་པོར་
སྤྱོན། ༡ །རྒྱལ་བའི་མཁྱེན་བརྩེ་ནུས་པའི་སྒྱུ་འཕྲུལ་ནི། །སེམས་དཔའ་ཆེན་པོའི་
རོལ་པས་སྙིགས་དུས་འདིར། །ལྔ་བདོའི་འགྲོ་བ་འདྲེན་སླད་གཟུགས་ཀྱི་སྐ། །ཚེ་
མཐའ་ཡས་པའི་ངོ་བོར་ཞབས་བརྟན་ཤོག ༢ །འཁྲུལ་པའི་བློས་བཏགས་སྒྲོ་སྐུར་
དྲི་མའི་ཚོགས། །ངོ་བོ་ཉིད་ཀྱིས་སྤངས་པའི་བདེན་མཆོག་དང༌། །ཀུན་རྫོབ་རྣམ་
དཀར་རྒྱུ་འབྲས་བསླུ་མེད་ཀྱི། །བདེན་པས་གང་སྐུའི་དཔག་བསམ་བརྟན་གྱུར་ཅིག
༣ །སྲིད་པའི་ཀློང་དུ་སྙིང་སྟོབས་དག་བྱེད་ཀྱི། །ཆོ་ག་བསྟེན་ལ་དགོངས་པ་མ་གྲུབ་
པར། །གསང་བ་གསུམ་གྱི་རྡོ་རྗེའི་དབྱིངས་ཆེན་པོས། །སྐྱེ་འགག་མཚན་མའི་ར་རི་
མི་གཟུང་བར། ༤ །ཚེ་ལ་དབང་བ་རྣམས་ཀྱི་ཕྲིན་ལས་རྒྱུན། །ནག་པོའི་ཕྱོགས་
ཀྱིས་བརྫི་བར་མི་ནུས་པའི། །སྟོབས་བཅུ་མངའ་བ་རྣམས་ཀྱི་ཐུགས་བསྐྱེད་ཀྱི། །
བདེན་པས་མགོན་ཁྱོད་འཚོ་གཞེས་རབ་བརྟན་ཞིང༌། ༥ །དོན་དམ་འཕོ་མེད་ཡེ་
ཤེས་མུན་ཅན་གྱིས། །འཕོ་བཅས་ལས་རླུང་ཉི་ཟླ་ཟོས་པའི་སྟོབས། །དྭངས་མ་རྡོ་
རྗེའི་བཅུད་དུ་བླངས་བའི་མཐུས། །ཟུང་འཇུག་འཆི་མེད་ཆེན་པོ་འགྲུབ་གྱུར་ཅིག།
རྣམ་པ་དུ་མའི་མོས་པ་གཟུང་སླད་དུ། །རྣམ་པ་སྣ་ཚོགས་ཕྲིན་ལས་རོལ་པ་ཡིས། །
རྣམ་མང་འགྲོ་ཀུན་བདེ་བར་དབུགས་འབྱིན་པའི། །རྣམ་བཞིའི་ཕྲིན་ལས་ཉི་ལྟར་
གསལ་གྱུར་ཅིག །ཅེས་རྗེ་བཙུན་བསྟན་འགྲོའི་དཔལ་མགོན་ཁྲོམ་དགེ་སྐུ་མདུན་རིན་པོ་ཆེའི་ཞབས་པད་ཚེ་མཐའ་
ཡས་པའི་མགོན་པོ་ལྟར་བརྟན་པའི་ཆེད་དུ་གང་གི་ཞམ་རིང་པ་རྣམས་ཀྱིས་བསྐུལ་བ་དང༌། རང་ཉིད་ཀྱིས་ཀྱང་མོས་པས་
མཚམས་སྦྱར་ནས་ཁྲུམས་ཟླའི་རྒྱལ་བ་གཉིས་པའི་ཚེས་བརྒྱད་ཀྱི་ཉི་དྲོས་ལ་ཀཿཐོག་པ་༧རིག་འཛིན་མི་འགྱུར་ཚེ་དབང་
མཆོག་གྲུབ་ཀྱིས་གང་ཤར་མ་བཅོས་པར་གསོལ་བ་བཏབ་པ་སྟེ་དེ་ཁོ་ན་བཞིན་དུ་འགྲུབ་པར་གྱུར་ཅིག མངྒ་ལཾ།།
༦